ઉત્તમ ગડા લિખિત અને મનોજ શાહ દિગ્દર્શિત નાટક ‘WHAT’S અપ’માં એક એવી વ્યક્તિની વાત કહેવામાં આવી છે જેની સામે જીવનના બે ઉતાર-ચડાવ એક જ ક્ષણે આવીને ઊભા રહી જાય છે અને એ ઉતાર-ચડાવ વચ્ચે તેણે નક્કી કરવાનું છે કે હવે કઈ દિશામાં આગળ વધવાનું. નાટકનું મુખ્ય કૅરૅક્ટર ચિરાગ વોરા કરે છે, જેના કૅરૅક્ટરનું નામ પણ ચિરાગ જ છે. ચિરાગ વોરાએ કહ્યું હતું કે ‘આ પ્રકારની સિચુએશન દરેકના જીવનમાં ઊભી થતી હોય છે, પણ એ સમયે તમામ રીતે સાચા રસ્તે વળવામાં આવે એ બહુ જરૂરી હોય છે.’